Άδεια λειτουργίας πρατηρίου υγρών καυσίμων σε περίπτωση παραχώρησης ίδρυσης
Παραχώρηση της εκμετάλλευσης σε άλλο φυσικό / νομικό πρόσωπο
δηλαδή σε περίπτωση μεταβίβασης ή εκμίσθωσης ή παραχώρησης της εκμετάλλευσης πρατηρίου υγρών καυσίμων στο οποίο έχει χορηγηθεί άδεια ίδρυσης χωρίς να έχει χορηγηθεί άδεια λειτουργίας (η άδεια λειτουργίας θα εκδοθεί στο όνομα του νέου εκμεταλλευτή)
Αίτηση -Υπεύθυνη Δήλωση για τη χορήγηση άδειας λειτουργίας πρατηρίου υγρών καυσίμων σε περίπτωση παραχώρησης ίδρυσης
Στην περίπτωση που ο αιτών είναι νομικό πρόσωπο, την αίτηση μαζί με τα κατά περίπτωση νομιμοποιητικά έγγραφα υποβάλλει ο νόμιμος εκπρόσωπός του. # Για τη χορήγηση της άδειας λειτουργίας πρατηρίου υγρών καυσίμων δημόσιας ή ιδιωτικής χρήσης, υποβάλλονται στην αδειοδοτούσα αρχή, τα παρακάτω δικαιολογητικά στην ελληνική γλώσσα ή επισήμως μεταφρασμένα σε αυτήν (Βλ. Την με αρ. πρωτ. ΦΒ1Α/70678/764/16-12-2019 εγκύκλιο, ΑΔΑ: Ω5ΧΖ465ΧΘΞ-ΩΨΤ). # Με την αίτηση υποβάλλονται όλα τα παρακάτω δικαιολογητικά εκτός των παραβόλων που αναζητούνται αυτεπάγγελτα από την αδειοδοτούσα Αρχή. Δεν απαιτείται για τα παρακάτω δικαιολογητικά εξακρίβωσης ταυτοποίησης. # Άδεια λειτουργίας πρατηρίου υγρών καυσίμων δημόσιας ή ιδιωτικής χρήσης. Η αίτηση μπορεί να υποβληθεί ψηφιακά όταν το "πρατήριο υγρών καυσίμων εγκαθίσταται εντός διοικητικών ορίων της Περιφέρειας Αττικής. (Ταυτοποίηση με κωδικούς TAXISnet από ΠΕΡΙΦΕΡΕΙΑ ΑΤΤΙΚΗΣ ΥΠΗΡΕΣΙΑ ΨΗΦΙΑΚΩΝ ΑΙΤΗΜΑΤΩΝ ΕΞΥΠΗΡΕΤΗΣΗΣ ΠΟΛΙΤΩΝ ΚΑΙ ΕΠΙΧΕΙΡΗΣΕΩΝ.) Για τις άλλες Περιφέρειες οι ενδιαφερόμενοι απευθύνονται στην οικεία Περιφέρεια για να ενημερωθούν εάν έχει δημιουργηθεί ψηφιακή πύλη αδειοδότησης.
Κατάθεση από τον αιτούντα (δια ζώσης ή ταχυδρομικά)
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Τα φυσικά πρόσωπα ή μέλη εταιρειών προκειμένου να τύχουν άδειας ίδρυσης και λειτουργίας πρατηρίων υγρών καυσίμων ή μικτών ή αμιγώς υγραερίου δημόσιας χρήσης, απαιτείται να είναι είτε Έλληνες υπήκοοι είτε πολίτες κρατών - μελών της Ευρωπαϊκής Ένωσης είτε του Ευρωπαϊκού Οικονομικού Χώρου (Ε.Ο.Χ.). Κατ’ εξαίρεση επιτρέπεται η με βάση τις διατάξεις αυτού του άρθρου, η χορήγηση άδειας ίδρυσης και λειτουργίας πρατηρίου υγρών καυσίμων ή μικτού ή αμιγώς υγραερίου σε ομογενείς από τη Ρωσία, Β. Ήπειρο, Τουρκία και Αίγυπτο, καθώς και τα παιδιά τα οποία έχουν γεννηθεί από αυτά τα πρόσωπα. Οι ομογενείς της Τουρκίας κατά την υποβολή των δικαιολογητικών επιδεικνύουν ακόμα και το σε ισχύ δελτίο παραμονής του Κέντρου Αλλοδαπών, αφού αναγραφεί στην αίτηση ο αριθμός μητρώου του δελτίου αυτού. Για ανώνυμες εταιρείες που έχουν την έδρα τους στη χώρα, δεν εξετάζεται η υπηκοότητα των μετόχων. Προϋποθέσεις υπηκοότητας για την ίδρυση και λειτουργία πρατηρίου υγρών καυσίμων (Παράγραφος 2 του άρθρου 23 του π.δ. 595/1984 (ΦΕΚ 218 Α) - Βλ Καρτέλα Νομοθεσία.
Η άδεια λειτουργίας του πρατηρίου, μπορεί εάν διαπιστωθεί οποτεδήποτε ότι έπαυσαν να υπάρχουν οι προϋποθέσεις υπό τις οποίες χορηγήθηκε, να αφαιρεθεί προσωρινά, μέχρι την αποκατάσταση των ελλείψεων ή οριστικά, με πλήρως αιτιολογημένη απόφαση της αρχής που τη χορήγησε.
Η έκδοση της άδειας λειτουργίας δεν υποκαθιστά άλλες εγκρίσεις και δεν απαλλάσσει τον κάτοχο της άδειας από την υποχρέωση έκδοσης αδειών ή άλλων διοικητικών πράξεων που προβλέπονται από άλλες διατάξεις και αφορούν εξοπλισμό ή τμήματα αυτού, που χρησιμοποιούνται στο πρατήριο καυσίμων.
Εάν υπάρξουν στοιχεία από τα οποία προκύπτει ότι δεν είναι δυνατή η περαιτέρω λειτουργία του πρατηρίου, είτε γιατί εν τω μεταξύ δημιουργήθηκαν δυσμενείς κυκλοφοριακές συνθήκες (όπως διαπλάτυνση ή διαφοροποίηση της στάθμης της οδού, κατασκευή κόμβου σε μικρή απόσταση) ή για λόγους που συνιστούν αντικειμενική αδυναμία λειτουργίας (όπως κατεδάφιση, απομείωση του εμβαδού του οικοπέδου) ή λόγω των αναφερομένων των παραγράφων 2 και 3 του άρθρου 185 του Ν. 4070/2012 (Α΄ 82), δύναται η αδειοδοτούσα αρχή να απαγορεύσει, προσωρινά ή οριστικά, τη συνέχιση της λειτουργίας του πρατηρίου, με ειδικά αιτιολογημένη απόφασή της.
Πριν τη λήξη οποιουδήποτε πιστοποιητικού, ο κάτοχος της άδειας υποχρεούται να υποβάλει στην αρμόδια υπηρεσία νέο σε ισχύ δικαιολογητικό, για τη συνέχιση της λειτουργίας. Σε αυτή την περίπτωση δεν εκδίδεται νέα άδεια λειτουργίας αλλά γίνεται ενημέρωση του φακέλου του πρατηρίου με το νέο δικαιολογητικό. Ο έλεγχος της αδειοδοτούσας αρχής στην περίπτωση αυτή περιορίζεται στο νέο υποβαλλόμενο δικαιολογητικό και μόνο. Στην περίπτωση που διαπιστωθεί ότι λειτουργεί πρατήριο χωρίς να είναι σε ισχύ οποιοδήποτε από τα πιστοποιητικά που έχουν κατατεθεί ως δικαιολογητικά, αφαιρείται η άδεια λειτουργίας και σφραγίζονται οι εγκαταστάσεις του πρατηρίου.
Για την ηλεκτρονική υποβολή της αίτησης και των δικαιολογητικών απαιτείται η κατοχή από τον ενδιαφερόμενο κωδικών taxisnet.
Η διαδικασία αφορά στην αδειοδότηση λειτουργίας «πρατηρίου υγρών καυσίμων δημόσιας ή ιδιωτικής χρήσης» σε άλλο φυσικό ή νομικό πρόσωπο που έχει χορηγηθεί η άδεια ίδρυσής του, με ή χωρίς συσκευές φόρτισης συσσωρευτών ηλεκτροκίνητων οχημάτων (σημεία επαναφόρτισης), από τις οικείες περιφερειακές υπηρεσίες μεταφορών και επικοινωνιών.
Χορήγηση/τροποποίηση αδειών πετρελαιοειδών προϊόντων Ν.3054/2002. Άδεια Λειτουργίας Πρατηρίου Υγρών Καυσίμων.
Ετήσια ανταποδοτικά τέλη αδειών πετρελ. προϊόντων Ν.3054/2002. Άδεια Λειτουργίας Πρατηρίου Υγρών Καυσίμων.
Έκδοση άδειας 30€. Επιπλέον για κάθε αντλία ή διανομέα πέραν της πρώτης (1ης): 30€ / αντλία. Πρατήριο υγρών καυσίμων
Ειδικά για την επικράτεια των Κυκλάδων επιβάλλεται επιπλέον ανταποδοτικό τέλος ύψους 146,74 €, που εισπράττεται από λειτουργούσες αποκεντρωμένες υπηρεσίες στις Περιφερειακές Ενότητες Άνδρου, Θήρας, Κέας-Κύθνου, Μήλου, Μυκόνου, Νάξου, Πάρου, Σύρου και Τήνου, και καταβάλλεται στους ακόλουθους τραπεζικούς λογαριασμούς: Alpha Bank - IBAN: GR9601406310631002001000148, Εθνική Τράπεζα - IBAN: GR1501104690000046954030063, Τράπεζα Πειραιώς - IBAN: GR5501727100005710052440802. Αρμόδια υπηρεσία για πληροφορίες είναι το Τμήμα Διασυνδέσεων και Καταλληλότητας Κυκλάδων.
Πιστοποιητικά αντιεκρηκτικότητας ΑΤΕΧ των αντλιών, των διανομέων, των βυθομετρικών βεργών καθώς και του λοιπού εξοπλισμού, όπου απαιτείται από τη μελέτη.
Πιστοποιητικό των μεταλλικών ή και πλαστικών δεξαμενών καυσίμων, του αεροφυλακίου, των ανυψωτικών μηχανημάτων και των ηλεκτρολογικών εγκαταστάσεων σύμφωνα με τα οριζόμενα στη μελέτη και τις ισχύουσες διατάξεις.
Πιστοποιητικό της γεωμεμβράνης, στην περίπτωση χρήσης τέτοιας, που να τεκμηριώνει την ανθεκτικότητά της σε πετρελαιοειδή.
Έγκριση απότμησης-υποβιβασμού στάθμης πεζοδρομίου ή έγκριση κυκλοφοριακής σύνδεσης κατά περίπτωση, από την αρμόδια για τη συντήρηση της οδού ή των οδών έμπροσθεν του πρατηρίου, Υπηρεσίας.
Ογκομετρικός πίνακας από διαπιστευμένο φορέα ογκομέτρησης για κάθε δεξαμενή καυσίμων.
Δήλωση Συμμόρφωσης ΕΕ του κατασκευαστή της συσκευής φόρτισης συσσωρευτών ηλεκτροκίνητων οχημάτων.
Δήλωση Συμμόρφωσης ΕΕ του κατασκευαστή της συσκευής φόρτισης συσσωρευτών ηλεκτροκίνητων οχημάτων
Υπεύθυνη δήλωση Αδειούχου Ηλεκτρολόγου Εγκαταστάτη, Έκθεση Παράδοσης Ηλεκτρολογικής Εγκατάστασης και Πρωτόκολλο Ελέγχου Ηλεκτρικής Εγκατάστασης Καταλληλότητας κατά ΕΛΟΤ HD 384
Αποδεικτικό κοινοποίησης στη ΔΕΔΔΗΕ ΑΕ του φωτοαντιγράφου του παραπάνω δικαιολογητικού (α/α 17).
Υπεύθυνη Δήλωση του αιτούντα σύμφωνα με το άρθρο 8 του Ν. 1599/1986. Ειδικότερα: α) Στην περίπτωση που ο αιτών είναι φυσικό πρόσωπο, δηλώνει υπεύθυνα ότι: i) κατά την τελευταία οκταετία, δεν καταδικάστηκε τελεσίδικα για νοθεία καυσίμων και δεν καταδικάστηκε πρωτόδικα για λαθρεμπορία καυσίμων, με την επιφύλαξη των διατάξεων του Ν. 4177/2013, όπως ισχύει, ii) έχει το δικαίωμα χρήσης και εκμετάλλευσης του οικοπέδου ή γηπέδου για τη λειτουργία πρατηρίου υγρών καυσίμων, iii) οι εγκαταστάσεις του πρατηρίου, είναι σύμφωνες με τις τεχνικές περιγραφές και τα σχέδια που συνοδεύουν την άδεια ίδρυσης και την άδεια δόμησης και ουδεμία αλλαγή έχει επέλθει στις εγκαταστάσεις του πρατηρίου και στη χωρητικότητα των δεξαμενών καυσίμων. β) Στην περίπτωση που ο αιτών είναι νομικό πρόσωπο, ο νόμιμος εκπρόσωπός του δηλώνει υπεύθυνα ότι: i) κατά την τελευταία οκταετία, δεν καταδικάστηκε τελεσίδικα ο ίδιος και δεν κηρύχθηκε τελεσίδικα αστικώς συνυπεύθυνο το νομικό πρόσωπο που εκπροσωπεί για νοθεία καυσίμων, δεν καταδικάστηκε πρωτόδικα ο ίδιος και δεν κηρύχθηκε πρωτόδικα αστικώς συνυπεύθυνο το νομικό πρόσωπο που εκπροσωπεί για λαθρεμπορία καυσίμων, με την επιφύλαξη των διατάξεων του Ν. 4177/ 2013, όπως ισχύει, ii) το νομικό πρόσωπο έχει το δικαίωμα χρήσης και εκμετάλλευσης του οικοπέδου ή γηπέδου για τη λειτουργία πρατηρίου υγρών καυσίμων, iii) οι εγκαταστάσεις του πρατηρίου, είναι σύμφωνες με τις τεχνικές περιγραφές και τα σχέδια που συνοδεύουν την άδεια ίδρυσης και την άδεια δόμησης και ουδεμία αλλαγή έχει επέλθει στις εγκαταστάσεις του πρατηρίου και στη χωρητικότητα των δεξαμενών καυσίμων.
Πιστοποιητικό πυρασφάλειας σε ισχύ, που χορηγείται από την οικεία Πυροσβεστική Υπηρεσία.
Υπεύθυνη Δήλωση του εγκαταστάτη του συστήματος εισροών-εκροών και υπεύθυνη Δήλωση του Μηχανικού, σύμφωνα με τα οριζόμενα στην κοινή υπουργική απόφαση 40534/ 4859/2013 (Β΄2041), όπως ισχύει, που υποβάλλονται εντός διαστήματος τριάντα (30) εργάσιμων ημερών μετά την έκδοση της άδειας λειτουργίας. Στην περίπτωση που δεν υποβληθούν εντός του ανωτέρω διαστήματος, η εκδοθείσα άδεια αφαιρείται.
Υπεύθυνες δηλώσεις του Ν. 1599/1986, των υπεύθυνων κατά το νόμο μηχανικών που επέβλεψαν την εκτέλεση των μηχανολογικών, ηλεκτρολογικών και κτιριακών εγκαταστάσεων του πρατηρίου, στην οποία δηλώνονται τα εξής: «i) Τηρήθηκαν όλοι οι όροι της άδειας ίδρυσης, πληρούνται όλοι οι όροι και οι προϋποθέσεις του Π.δ. 1224/ 1981 ή του Β.δ 465/1970, κατά περίπτωση, όπως αυτά έχουν τροποποιηθεί και ισχύουν. ii) Έχουν ελεγχθεί όλα τα πιστοποιητικά, βεβαιώσεις και τα λοιπά έγγραφα από τα οποία τεκμαίρεται η συμμόρφωση του εξοπλισμού και των εγκαταστάσεων του πρατηρίου προς τις απαιτήσεις των σχετικών εθνικών και ευρωπαϊκών κανονισμών και προτύπων, αντίγραφα των οποίων διατηρούνται και στον φάκελο του πρατηρίου, συγκεντρωτικός πίνακας των οποίων υποβάλλεται. iii) Η υλοποίηση των εργασιών κατασκευής του πρατηρίου έγινε σύμφωνα με τα εγκεκριμένα σχέδια, τη μελέτη κατανομής ζωνών αντιεκρηκτικότητας, τις τεχνικές εκθέσεις και τα σχέδια της άδειας ίδρυσης και της άδειας δόμησης, καθώς και τα εθνικά και ευρωπαϊκά πρότυπα και κανονισμούς. iv) Όλοι οι εμπλεκόμενοι τεχνίτες, εργοδηγοί, βοηθοί, που χρησιμοποιήθηκαν για την κατασκευή του πρατηρίου, διαθέτουν, όπου προβλέπεται από την ισχύουσα νομοθεσία, σύμφωνα με τα σχετικά εθνικά ή ευρωπαϊκά πρότυπα, τις απαιτούμενες άδειες ή βεβαιώσεις αναγγελίας ασκήσεως επαγγέλματος.»
Υπεύθυνη Δήλωση ανάληψης καθηκόντων Υπεύθυνου Λειτουργίας πρατηρίου υγρών καυσίμων, που διαθέτει βεβαίωση έναρξης άσκησης επαγγέλματος υπεύθυνου λειτουργίας.
Το παρόν δικαιολογητικό υποβάλλεται όταν στο πρατήριο υγρών καυσίμων εγκαθίστανται συσκευές φόρτισης συσσωρευτών ηλεκτροκίνητων οχημάτων (σημεία επαναφόρτισης). Η προσθήκη συσκευών φόρτισης ηλεκτροκίνητων οχημάτων σε υφιστάμενο πρατήριο υγρών καυσίμων δημόσιας χρήσης, αφορά τη διαδικασία, με τίτλο " Έγκριση σχεδιαγραμμάτων πρατηρίων καυσίμων λόγω προσθήκης συσκευών φόρτισης ηλεκτροκίνητων οχημάτων."
Η έγκριση συνοδεύεται και από τη Βεβαίωση ότι η εγκεκριμένη απότμηση του πεζοδρομίου για την είσοδο – έξοδο των οχημάτων από/προς την οδό προς/από το υπόψη πρατήριο, ή η κυκλοφοριακή σύνδεση εκτελέσθηκε καλώς.
Σύμφωνα με τα οριζόμενα στην κοινή υπουργική απόφαση Φ2-1617/2010 (Β΄ 1980), όπως ισχύει.
Σύμφωνα με τα οριζόμενα στην παρ. 9 του άρθρου 5 της κοινής υπουργικής απόφασης Φ2-1617/2010 (Β΄ 1980), όπως ισχύει.
Στην περίπτωση που το πρατήριο είναι εντός του δικτύου της εταιρίας ύδρευσης-αποχέτευσης και στον χώρο του πρατηρίου υπάρχει πλυντήριο.
Το δικαιολογητικό αυτό υποβάλλεται όταν στο πρατήριο υγρών καυσίμων εγκαθίστανται συσκευές φόρτισης συσσωρευτών ηλεκτροκίνητων οχημάτων (σημεία επαναφόρτισης), σύμφωνα με τις απαιτήσεις του άρθρου 6 της υπουργικής απόφασης αριθμ. 52019/ΔΤΒΝ1152/18-5-2016 «Προσαρμογή της ελληνικής νομοθεσίας προς τις διατάξεις της Οδηγίας 2014/34/ΕΕ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2014 για την εναρμόνιση των νομοθεσιών των κρατών μελών σχετικά με τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (αναδιατύπωση)» (Β΄ 1426).
Το παρόν δικαιολογητικό υποβάλλεται όταν στο πρατήριο υγρών καυσίμων εγκαθίστανται συσκευές φόρτισης συσσωρευτών ηλεκτροκίνητων οχημάτων (σημεία επαναφόρτισης), σύμφωνα με το άρθρο 15 της κοινής υπουργικής απόφασης αριθμ. 51157/ΔΤΒΝ1129/17-5-2016 «Προσαρμογή της ελληνικής νομοθεσίας στην Οδηγία 2014/35/ΕΕ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2014 για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά ηλεκτρολογικού υλικού που προορίζεται να χρησιμοποιηθεί εντός ορισμένων ορίων τάσης» (Β΄ 1425).
Το παρόν δικαιολογητικό υποβάλλεται στις περιπτώσεις νέων ή υφιστάμενων ηλεκτρικών εγκαταστάσεων, σύμφωνα με τις διατάξεις της υπουργικής απόφασης αριθμ. Φ.50/503/168/19-3-2011 (Β΄ 844), όπως ισχύει.
Οι παραπάνω υπεύθυνες δηλώσεις υποβάλλονται στην περίπτωση που στο ιδιωτικό πρατήριο παροχής καυσίμων και ενέργειας έχει εγκατασταθεί το ηλεκτρονικό σύστημα διαχείρισης εισροών – εκροών καυσίμων. Οι υπεύθυνες δηλώσεις υποβάλλονται εντός διαστήματος τριάντα (30) εργάσιμων ημερών μετά την έκδοση της άδειας λειτουργίας. Στην περίπτωση που δεν υποβληθούν εντός του ανωτέρω διαστήματος, η εκδοθείσα άδεια αφαιρείται.
Έκδοση άδειας λειτουργίας πρατηρίου υγρών καυσίμων σε περίπτωση παραχώρησης ίδρυσης
Διεύθυνση Μεταφορών και Επικοινωνιών της οικείας Περιφερειακής Ενότητας
Σε περίπτωση που ένα πρατήριο, στο οποίο έχει χορηγηθεί άδεια ίδρυσης χωρίς να έχει χορηγηθεί άδεια λειτουργίας, μεταβιβάζεται ή εκμισθώνεται ή με οποιονδήποτε άλλο τρόπο παραχωρείται η εκμετάλλευσή του σε άλλο πρόσωπο (φυσικό ή νομικό), η άδεια λειτουργίας χορηγείται στο νέο πρόσωπο εντός δεκαπέντε (15) εργάσιμων ημερών από την ημερομηνία υποβολής της σχετικής αίτησής του. 2. Ανάλογα με τη χρήση τους, τα πρατήρια υγρών καυσίμων διακρίνονται σε: α) «Πρατήρια ιδιωτικής χρήσης», τα οποία το φυσικό ή νομικό πρόσωπο, που έχει το δικαίωμα εκμετάλλευσής τους, τα χρησιμοποιεί για την εξυπηρέτηση οχημάτων, τα οποία ανήκουν σε αυτό. Τα πρατήρια αυτά μπορούν να ιδρυθούν εφόσον ο αριθμός των οχημάτων είναι μεγαλύτερος των είκοσι (20), με εξαίρεση τα πρατήρια της παρ. 4 του άρθρου 22 του π.δ. 1224/1981, για τα οποία δεν υπάρχει αριθμητικός περιορισμός και β) «Πρατήρια δημόσιας χρήσης», που χρησιμεύουν για την εξυπηρέτηση οχημάτων τα οποία ανήκουν σε οποιονδήποτε και για την παροχή υπηρεσιών και προϊόντων και άσκηση λοιπών δραστηριοτήτων.
Διαδικασία χορήγησης άδειας λειτουργίας πρατηρίου υγρών καυσίμων {Το άρθρο 18 του Π.δ. 1224/1981 (Α΄ 303) και το άρθρο 18 του Β.δ. 465/1970 (Α΄ 150) αντικαθίστανται από το άρθρο 15 του ν.4439/2016 (Α 222)}.
Προϋποθέσεις υπηκοότητας για την ίδρυση και λειτουργία πρατηρίου υγρών καυσίμων. Παράγραφος 2 του άρθρου 23 του π.δ. 595/1984 (ΦΕΚ 218 Α)
Διαδικασία χορήγησης άδειας λειτουργίας πρατηρίου υγρών καυσίμων (εντός σχεδίου πόλεως) και πρατήρια υγρών καυσίμων ιδιωτικής χρήσεως.
Διαδικασία χορήγησης άδειας λειτουργίας πρατηρίου υγρών καυσίμων (εκτός σχεδίου πόλεως) και πρατήρια υγρών καυσίμων ιδιωτικής χρήσεως.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών.
Γενικές και ειδικές απαιτήσεις για τις ηλεκτρικές εγκαταστάσεις.
Όροι, προϋποθέσεις και διαδικασία ηλεκτρονικής απογραφής των δεξαμενών υγρών καυσίμων και υγραερίου καθώς και λοιπών στοιχείων που αφορούν τα πρατήρια παροχής καυσίμων της παρ. 7 του άρθρου 114 του ν. 4070/2012 και τις εγκαταστάσεις πωλητών πετρελαίου θέρμανσης, στο Μητρώο Δεξαμενών Πρατηρίων Παροχής Καυσίμων και Εγκαταστάσεων Πωλητών Πετρελαίου Θέρμανσης της Ανεξάρτητης Αρχής Δημοσίων Εσόδων.
Αδειοδοτική - Εγκριτική διαδικασία για την εγκατάσταση συσκευών φόρτισης συσσωρευτών ηλεκτροκίνητων οχημάτων
Καθορισμός όρων και προϋποθέσεων για τη δημιουργία, ανάπτυξη, λειτουργία και συντήρηση Ψηφιακού Μητρώου των λειτουργούντων «Πρατηρίων παροχής καυσίμων και ενέργειας, πρατηρίων υγρών και αερίων καυσίμων, των στεγασμένων σταθμών αυτοκινήτων με αντλίες καυσίμων, καθώς και των παντός είδους πρατηρίων παροχής καυσίμων δημοσίας και ιδιωτικής χρήσης» και κάθε άλλης αναγκαίας λεπτομέρειας.
Τροποποίηση της οικ. 7135/81/29-1-2019 (Β΄ 714) απόφασης του Υπουργού Υποδομών και Μεταφορών
Κατά της απόφασης αυτής μπορεί να ασκηθεί προσφυγή από οποιονδήποτε έχει έννομο συμφέρον ενώπιον του Συντονιστή της οικείας Αποκεντρωμένης Διοίκησης, εντός προθεσμίας δεκαπέντε (15) ημερών αφότου έλαβε γνώση της απόφασης, σύμφωνα με τις διατάξεις των άρθρων 227 και 228 του ν.3852/2010 (Α’ 87) ή να υποβληθεί αίτηση θεραπείας της απόφασης αυτής από οποιονδήποτε έχει έννομο συμφέρον, εντός προθεσμίας (15) ημερών αφότου έλαβε γνώση, ενώπιον του οργάνου που εξέδωσε την απόφαση (άρθρο 118 του ν.4558/2018 (Α’ 133)).
Ο ενδιαφερόμενος υποβάλλει την Αίτηση - Υπεύθυνη Δήλωση, η οποία συνοδεύεται από τα απαιτούμενα δικαιολογητικά εκτός των παραβόλων που αναζητούνται αυτεπάγγελτα από την αδειοδοτούσα Αρχή.
Η αίτηση μπορεί να υποβληθεί ψηφιακά όταν το "πρατήριο υγρών καυσίμων εγκαθίσταται εντός διοικητικών ορίων της Περιφέρειας Αττικής.
Εφόσον διαπιστώσει ότι πληρούνται οι νόμιμες προϋποθέσεις, χορηγεί άδεια λειτουργίας αορίστου χρόνου. Η έκδοση της άδειας λειτουργίας του πρατηρίου κοινοποιείται στον αιτούντα, στην αρμόδια Υπηρεσία του Υπουργείου Περιβάλλοντος και Ενέργειας, στο τοπικό Αστυνομικό Τμήμα, στην οικεία Πυροσβεστική Υπηρεσία, στην τοπική Δημόσια Οικονομική Υπηρεσία και στην αρμόδια Υπηρεσία που τηρεί το Μητρώο του συστήματος εισροών-εκροών της Γενικής Γραμματείας Πληροφοριακών Συστημάτων. Οι ανωτέρω διοικητικές πράξεις δημοσιοποιούνται σύμφωνα με τις διατάξεις του Ν. 3861/2010 (Α΄ 112).
Η αδειοδοτούσα αρχή εντός εργάσιμων (15) εργάσιμων ημερών υποχρεούται στην προβλεπόμενη εξέταση και έλεγχο των ανωτέρω υποβαλλόμενων δικαιολογητικών, με σκοπό τη διαπίστωση ότι συντρέχουν οι νόμιμες προϋποθέσεις δραστηριοποίησης
Εφόσον δεν συντρέχουν, η ανωτέρω Υπηρεσία απαγορεύει τη λειτουργία της δραστηριότητας. Ενημερώνει εγγράφως τον αιτούντα, γνωστοποιώντας και τους σχετικούς λόγους, αναλυτικά για κάθε έλλειψη ή απόρριψη του καθενός από τα υποβαλλόμενα δικαιολογητικά.
Κατόπιν αιτήματος της Αδειοδοτούσας Αρχής, επανυποβάλλονται τα δικαιολογητικά προκειμένου να χορηγηθεί άδεια λειτουργίας πρατηρίου υγρών καυσίμων.
Στην περίπτωση που το διάστημα των δεκαπέντε (15) εργάσιμων ημερών, παρέλθει, χωρίς η αδειοδοτούσα Υπηρεσία να εγκρίνει ή να απορρίψει το αίτημα, ο ενδιαφερόμενος θεωρείται ότι έχει νομίμως λειτουργήσει την επιχείρηση του πρατηρίου χωρίς κανένα πρόσθετο περιορισμό. Επίσης, ο ενδιαφερόμενος, στην περίπτωση της ανωτέρω σιωπηρής έγκρισης, δύναται να ζητήσει σχετική βεβαίωση από την αδειοδοτούσα Αρχή, σύμφωνα με την παρ. 4 του άρθρου 10 του Ν. 3230/2004 (Α΄ 44).
Παρ. 3 του άρθρου 15 του ν. 4439/2016 (Α 222) Διαδικασία χορήγησης άδειας λειτουργίας πρατηρίου υγρών καυσίμων Το άρθρο 18 του Π.δ. 1224/1981 (Α΄ 303) και το άρθρο 18 του Β.δ. 465/1970 (Α΄ 150), όπως ισχύουν.
«Αδειοδοτούσα Αρχή» είναι η αρμόδια οικεία περιφερειακή Υπηρεσία Μεταφορών και Επικοινωνιών.
Παραλαβή της Αίτησης - Υπεύθυνης Δήλωσης
Ηλεκτρονική παραλαβή της αίτησης και δικαιολογητικών
Εξέταση δικαιολογητικών από το αρμόδιο Τμήμα της αδειοδοτούσας Αρχής
Έγκριση Έκδοσης - Χορήγησης άδεια λειτουργίας ή Βεβαίωση λειτουργίας
Επανυποβολή κάποιων εκ των δικαιολογητικών για τη χορήγηση άδειας λειτουργίας
Έκδοση Απόφασης - Κοινοποίηση στον αιτούντα - Ανάρτηση στο Διαύγεια
Έγκριση Έκδοσης - Χορήγησης άδειας λειτουργίας μετά την επανυποβολή κάποιων εκ των δικαιολογητικών